Dallapénpuisto

Dallapénpuisto () on puisto Helsingin Vallilassa. Se on rakennettu entisen Sörnäisten satamaradan ratapiha-alueen paikalle; puisto sijaitsee Harjun nuorisotalon eli vanha ruumishuoneen vieressä Aleksis Kiven kadun, Teollisuuskadun ja Kustaankadun rajaamalla alueella. Puiston ympärillä sijaitsevat Nordean ja OP:n pääkonttorit, ja aluetta kutsutaankin toisinaan Helsingin ”Wall Streetiksi”. 

Puisto on kesäisin suosittu oleskelualue. Nurmikentät nousevat kolmessa kohtaa pyramidin muotoisiksi kumpareiksi. Kumpareet myös rajaavat puistoa ja antavat suojaa lähikatujen liikenteeltä. Puiston keskiosassa on kivetty aukio, jota ympäröivät penkit, valaisinpollarit ja kynäjalavien rivit. Kesäsunnuntaisin Dallapénpuistossa järjestetään erittäin suosittua kirpputoria. Vuonna 2025 Helsingin kaupunki pyrki elävöittämään puiston aluetta tarjoamalla vanhaa ruumishuonetta erilaisille kulttuuritapahtumille.

Historia 
pienoiskuva|Puiston kivetty keskusaukio ja muistokyltti.
Puisto on saanut nimensä Dallapé-orkesterin mukaan. Monet tanssiorkesterin jäsenet ovat asuneet Aleksis Kiven kadun varrella ja sen lähialueilla Vallilassa ja Kalliossa. Puiston valmistumista juhlittiin puistotansseilla 9. syyskuuta 2005. Esiintyjänä oli kahdeksanmiehinen Dallapé-orkesteri. Orkesteri perustettiin syyskuussa 1925, joten puiston avajaiset osuivat yhteen orkesterin 80-vuotispäivien kanssa. Orkesterin historiaa esitellään taulussa, joka on kiinnitetty puiston reunalla sijaitsevan punatiilisen muuntamorakennuksen seinään.

Puiston tienoilla oli 1800-luvun alkuun saakka Sörnäisten järvi.

 Päihteidenkäyttö 
Puistossa sijaitsee yleinen WC, jossa käytetään toistuvasti huumeita. Käymälässä on neulojenkeräyspiste, josta viedään viikoittain neuloja jätteenkäsittelyyn. Vuonna 2023 puistossa tapahtui puukotus pieleen menneiden huumekauppojen vuoksi. Samana vuonna puistossa järjestettiin performanssi, jossa puistoon pystytettiin ”huumeidenkäyttöteltta”, jolla yritettiin nopeuttaa käyttöhuoneiden sallivan lakialoitteen etenemistä.

Lähteet
 Helsingin kaupunki: Rakennusvirasto: Viheralueet: Puistot: Puistot alueittain: Dallapénpuisto 

Viitteet

 Aiheesta muualla 

Luokka:Helsingin puistot
Luokka:Vallila